**Ministru kabineta rīkojuma projekta**

**“Par valsts pirmpirkuma tiesību izmantošanu”**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Projekts šo jomu neskar. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likuma “Par aviāciju” 23.1 panta trešās daļas 1.punkts.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība   | Atbilstoši likuma “Par aviāciju” 23.1 panta trešās daļas 1.punktam valstij ir pirmpirkuma tiesības uz nekustamajiem īpašumiem, kas tiek atsavināti valsts nozīmes civilās aviācijas lidlauka teritorijas (arī turpmākajai attīstībai nepieciešamās teritorijas) robežās. Satiksmes ministrija 2019.gada 25.novembrī ir saņēmusi 2019.gada 5.novembra pirkuma – pārdevuma līgumu par nekustamā īpašuma (nekustamā īpašuma kadastra Nr.0100 099 0132) – zemes vienības (zemes vienības kadastra apzīmējums 0100 099 0132) 0.7647 ha platībā – Gramzdas ielā, Rīgā (turpmāk tekstā – nekustamais īpašums), pārdošanu.Satiksmes ministrijai ir uzrādīts pirkuma – pārdevuma līguma oriģināls, kas salīdzināts ar iesniegtā noraksta eksemplāru.Satiksmes ministrija ir konstatējusi, ka pirkuma – pārdevuma līgums nesatur nekādus īpašus īpašuma tiesību pārejas kārtību regulējošus nosacījumus.Pirkuma – pārdevuma līguma noteikumi:1) norēķini starp pusēm ir veikti līguma parakstīšanas dienā (līguma 2.1.p);2) nekustamais īpašums ir pārņemams atbilstoši tā esošajam faktiskajam stāvoklim un vērtībai dabā, pret ko nav ceļamas pretenzijas (līguma 5. un 6.p.);3) pret pārdevēju nevarēs celt pretenzijas pirkuma summas maiņas dēļ vai nesamērīgu zaudējumu dēļ (līguma 11.punkts);4) pret pārdevēju varēs celt pretenzijas par nodokļu parādu samaksu vai trešo personu celto pretenziju gadījumā (līguma 3. un 4.p.).  Ievērojot minēto un pamatojoties uz Ministru kabineta 2012.gada 31.jūlija noteikumu Nr.532 “Kārtība, kādā valsts un pašvaldības izmanto pirmpirkuma tiesības valsts nozīmes civilās aviācijas lidlauka teritorijā” (turpmāk – Noteikumi Nr.532) 9.punktu, Satiksmes ministrijai būs jāsagatavo darījuma akts, nemainot pirkuma – pārdevuma līguma nosacījumus. Ievērojot, ka pirkuma maksa jau ir samaksāta, tās samaksa būs jāveic nekavējoties pēc darījuma akta sagatavošanas, veicot pārskaitījumu uz līgumā norādīto pārdevēja kontu.  Saskaņā ar likuma “Par aviāciju” 23.1 panta trešo un ceturto daļu, Noteikumu Nr.532 9.punktu un 11.punktu, kā arī pirkuma-pārdevuma līguma 8.punktu līgumslēdzējām pusēm būs jāuzņemas atbildība par savstarpējiem norēķiniem, kas veikti pirkuma – pārdevuma līguma ietvaros pirms pirmpirkuma tiesību izmantošanas jautājuma izskatīšanas. Atbilstoši valsts akciju sabiedrības "Starptautiskā lidosta "Rīga"" sniegtajai informācijai par nekustamā īpašuma apmierinošu stāvokli un pirkuma maksas atbilstību tā patiesajai vērtībai nav konstatējami zaudējuma riska iestāšanās gadījumi. Nekustamais īpašums atrodas valsts akciju sabiedrības "Starptautiskā lidosta "Rīga"" lidlauka teritorijas (arī lidlauka teritorijas plānotās (atļautās) izmantošanas teritorijas) robežās, kas noteikta ar Ministru kabineta 2011.gada 5.jūlija noteikumiem Nr.535 “Noteikumi par valsts akciju sabiedrības "Starptautiskā lidosta "Rīga"" lidlauka statusu, lidlauka teritorijas robežām un šīs teritorijas plānoto (atļauto) izmantošanu”. Valsts akciju sabiedrības "Starptautiskā lidosta "Rīga"" lidlauks ir ieguvis valsts nozīmes civilās aviācijas lidlauka statusu.Nekustamais īpašums ir ierakstīts Rīgas pilsētas Vidzemes priekšpilsētas tiesas Rīgas pilsētas zemesgrāmatas nodalījumā Nr.3971, tas nav apgrūtināts un tam nav noteikti lietošanas tiesību ierobežojumi.Nekustamā īpašuma lietošanas mērķis – individuālo dzīvojamo māju apbūve (0601) – 0.7647 ha platībā.2020.gada 1.janvārī noteiktā nekustamā īpašuma kadastrālā vērtība – 44408 *euro*.Nekustamā īpašuma pirkuma maksa 62000 *euro*.VAS “Starptautiskā lidosta “Rīga”” vēstulē Nr. N-2019-1796 ir norādījusi, ka nekustamais īpašums ir nepieciešams lidostas “Rīga” attīstībai atbilstoši “Starptautiskās lidostas “Rīga” attīstības plānam 2012.-2036.gadam un tā stratēģiskās ietekmes uz vidi novērtējumam”. Minētā attīstības plāna 11.nodaļā “Investīciju programma” 11.2.2.1.2.apakšpunktā ir noteikts, ka teritorija, kurā atrodas nekustamais īpašums, ir nepieciešama, lai nodrošinātu plānoto infrastruktūras objektu izbūvi, kas būs nepieciešami Starptautiskās lidostas “Rīga” attīstībai no 2020. līdz 2036.gadam, tas ir, kravas pārvadājumu funkciju nodrošināšanai (t.sk., kravas sauszemes transporta stāvlaukumu, muitas angāru, kravu termināļu, gaisa kuģu stāvlaukumu izvietošanai). Savukārt pēc 2036.gada nekustamais īpašums būs nepieciešams lidostas “Rīga” perona infrastruktūras attīstībai. Kravu pārvadājumu attīstība ir viena no lidostas “Rīga” vidēja termiņa attīstības prioritātēm. Saskaņā ar lidostas “Rīga”” kravu apjoma attīstības prognozēm, tuvāko septiņu gadu laikā plānots dubultot apkalpoto kravu apjomu un, lai šo mērķi varētu sasniegt, nepieciešams sakārtot kravu apkalpošanai atbilstošu infrastruktūru. Līdz ar to nekustamais īpašums ir izmantojams papildus loģistikas centra būvniecībai vai kravu apkalpošanu atbalstošās infrastruktūras - autostāvvietu - izbūvei, kas jārealizē laika periodā no 2022.-2025.gadam. Saskaņā ar VAS “Starptautiskā lidosta “Rīga”” valdes 2019.gada 23.decembra lēmumu (protokols Nr.55, 15.p.) Satiksmes ministrijai tiek lūgts izmantot pirmpirkuma tiesības uz nekustamo īpašumu.Pamatojoties uz Noteikumu Nr.532 6.punktu, Satiksmes ministrija 2020.gada 10.janvārī pieņēma lēmumu Nr. 01-24/1 par pirmpirkuma tiesību izmantošanu.Satiksmes ministrijas lēmums tika pieņemts, pieļaujot Noteikumu Nr.532 7.punktā minētā termiņa (viens mēnesis no pirkuma līguma saņemšanas dienas) kavējumu, jo tā tiesisko pamatojumu sniedza VAS “Starptautiskā lidosta “Rīga””, kurai, savukārt, bija nepieciešams sasaukt valdes sēdi. Ņemot vērā, ka gala lēmums par pirmpirkuma tiesību izmantošanu ir jāpieņem Ministru kabinetam, izdodot attiecīga satura rīkojumu, Satiksmes ministrijas lēmums ir atzīstams par starplēmumu, kas pirmpirkuma tiesību izmantošanas gadījumā nekustamā īpašuma pārdevējam nerada nekādas tiesiskas sekas. Saskaņā ar Noteikumu Nr.532 12.1.apakšpunktu Ministru kabinetam rīkojums par pirmpirkuma tiesību izmantošanu ir jāizdod divu mēnešu laikā no pirkuma – pārdevuma līguma vai tā noraksta iesniegšanas dienas Satiksmes ministrijā, t.i., termiņā līdz 2020. gada 25.janvārim. Ministru kabineta rīkojums ir nosūtams pārdevējam un attiecīgās administratīvās teritorijas zemesgrāmatu nodaļai (pilsētas (rajona) tiesai). Ar minētā termiņa iestāšanos, Ministru kabinetam neizdodot rīkojumu par pirmpirkuma tiesību izmantošanu, valsts zaudē pirmpirkuma tiesības un nekustamā īpašuma pircējs ir tiesīgs attiecīgajā zemesgrāmatu nodalījumā nostiprināt savas īpašuma tiesības. Pēc īpašuma tiesību nostiprināšanas attiecīgās rajona (pilsētas) tiesas zemesgrāmatas nodalījumā uz valsts vārda Satiksmes ministrijas personā nekustamais īpašums tiks nodots lietošanā VAS “Starptautiskā lidosta “Rīga””, ievērojot Komercdarbības atbalsta kontroles likuma prasības un citus rīcību ar publiskas personas zemi regulējošo normatīvo aktu prasības. Lidlauks ir stratēģiski svarīga, civilās aviācijas infrastruktūras attīstībai un sabiedrības interešu nodrošināšanai vajadzīga teritorija, kurā tiek nodrošināti nepieciešamie augstas kvalitātes un drošības standarti un kura ir atzīstama par VAS “Starptautiskā lidosta “Rīga”” darbības teritoriju. Atbilstoši Ministru kabineta 2018.gada 19.jūnija noteikumu Nr.350 “Publiskas personas zemes nomas un apbūves tiesības noteikumi” 2.8.apakšpunktam noteikumi neattiecas uz neapbūvēta zemesgabala iznomāšanu vai neapbūvēta zemesgabala apbūves tiesību piešķiršanu citas publiskas personas iestādei vai privātpersonai publiskas funkcijas vai deleģēta valsts pārvaldes uzdevuma veikšanai, izņemot nomas maksas vai apbūves tiesību maksas aprēķināšanas kārtību. Tādējādi nekustamā īpašuma neapbūvēta zemesgabala iznomāšanai vai neapbūvēta zemesgabala apbūves tiesību piešķiršanai publiskas funkcijas vai deleģēta valsts pārvaldes uzdevuma veikšanai nav piemērojama minētajos noteikumos noteiktā izsoles procedūra.Saskaņā ar Komercdarbības atbalsta kontroles likuma 7.pantā minēto, ka komercdarbības atbalsts var tikt piešķirts ar nekustamā īpašuma iznomāšanas darījumiem par cenu, kas ir zemāka par tā tirgus vērtību, zemes nomas tiesisko attiecību nodibināšanai ar VAS “Starptautiskā lidosta “Rīga”” vai apbūves tiesību piešķiršanai komercdarbības mērķiem būs nosakāma nomas maksas tirgus cena. Šo zemes nomas tiesisko attiecību nodibināšanai nepieciešamo tirgus vērtību noteiks neatkarīgs vērtētājs, lai tādējādi izslēgtu, vienu no Komercdarbības atbalsta kontroles likuma 5. pantā minētajām komercdarbības atbalstu raksturojošajām pazīmēm, proti, ekonomisko priekšrocību, un nodrošinātu, ka līdz ar zemes nomas tiesisko attiecību nodibināšanu VAS “Starptautiskā lidosta “Rīga”” netiek sniegts komercdarbības atbalsts. Attiecībā uz VAS “Starptautiskā lidosta “Rīga”” nav piemērojams Publiskas personas finanšu līdzekļu un mantas izšķērdēšanas novēršanas likuma regulējums par zemes īpašumu nodošanu bezatlīdzības lietošanā.Atbilstoši Eiropas Komisijas paziņojuma par Līguma par Eiropas Savienības darbību 107.panta 1.punktā minēto valsts atbalsta jēdzienu (turpmāk – Komisijas paziņojums) 74.punktam “*saimnieciskie darījumi, kurus veic publiskās struktūras [..], nerada priekšrocību darījuma otrai pusei un tādējādi nav uzskatāmi par atbalstu, ja tie tiek veikti atbilstoši parastiem tirgus nosacījumiem. [..] Lai noteiktu, vai publiskas struktūras ieguldījums ir uzskatāms par valsts atbalstu, ir jānovērtē, vai līdzīgos apstākļos līdzīga lieluma privātais ieguldītājs, kas darbojas normālos tirgus ekonomikas apstākļos, būtu bijis ieinteresēts veikt attiecīgo ieguldījumu.*” Izmantojot pirmpirkuma tiesības, nekustamā īpašuma pārdevēja panāktā vienošanās ar potenciālo pircēju kalpo kā pierādījums, ka racionāls tirgus dalībnieks būtu veicis šādu pašu darījumu, kā valstij iestājoties pircēja vietā. Līdz ar to ir pamats uzskatīt, ka plānotā darījuma nosacījumi, potenciālā pircēja vietā iestājoties valstij, ir atbilstoši tirgus nosacījumiem.Attiecīgi plānotais nekustamā īpašuma pirkuma darījums, izmantojot pirmpirkuma tiesības, nav kvalificējams kā komercdarbības atbalsts. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija un VAS “Starptautiskā lidosta “Rīga””. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijas Republikā reģistrētās juridiskās personas un attiecīgās pašvaldības administratīvās teritorijas iedzīvotāji.  |
| 2. | Tiesiskā regulējuma ietekme uz tautsaimniecību un administratīvo slogu | Ietekme uz tautsaimniecību ir konstatējama uzņēmējdarbības vides sakārtošanas un uzlabošanas jomā, valsts dibinātai kapitālsabiedrībai izbūvējot jaunus objektus lidostas darbības paplašināšanai un Eiropas līmeņa gaisa satiksmes centra izveidošanai, sekmējot gan Rīgas metropoles reģiona konkurētspēju, gan arī visas valsts ekonomisko izaugsmi. Tiesiskais regulējums nemaina sabiedrības grupām tiesības un pienākumus.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija |  Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020 | Turpmākie trīs gadi (*euro*) |
| 2021 | 2022 | 2023 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  0 |  0 |  0 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  0 |  0 |  0 |  0 |  0 |  0 |  0 |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |  0 |  0 |
| 2. Budžeta izdevumi |  346 297 |  62 000 |  0 |  0 |  0 |  0 |  0 |
| 2.1. valsts pamatbudžets |  346 297 |  62 000 |  0 |  0 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |  0 |  0 |
| 3. Finansiālā ietekme |  -346 297 |  -62 000 |  0 |  0 |  0 |  0 |  0 |
| 3.1. valsts pamatbudžets |  -346 297 |  -62 000 |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 |  0 |
| 5. Precizēta finansiālā ietekme | X | 62 000 | X | 0 | X |  0 |  0 |
| 5.1. valsts pamatbudžets |  62 000 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Nav |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas |  Nav |
| 8. Cita informācija |  Izdevumi, kas saistīti ar nekustamā īpašuma pirkšanu un īpašuma tiesību nostiprināšanu zemesgrāmatu nodalījumā, tiks segti no Satiksmes ministrijas līdzekļiem – Satiksmes ministrijas budžeta programmas 97.00.00 “Nozaru vadība un politikas plānošana” izdevumos papildus iestrādātā ieņēmumu no maksas pakalpojumiem un citiem pašu ieņēmumu atlikuma uz 2020.gada 1.janvāri.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Satiksmes ministrija un VAS “Starptautiskā lidosta “Rīga””. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Satiksmes ministrs T.Linkaits

Vīza: valsts sekretāra p.i. L.Austrupe